تورخم کې د افغانی سرې میاشتې ګرځنده روغتیایی تیمونو د ۱۱۶۹ ناروغانو درمنله کړې. نن چهارشنبه چې د روان سپوږمیز کال د جمادی الاولی د میاشتې ۲۹مه نېټه ده د افغانی سرې میاشتې ګرځنده روغتیایی ټیمونو تورخم کې د راستنېدونکو کډوالو په عمری پنډغالی کې په تېرو اوو ورځو کې د ۱۱۶۹ راستنېدونکو کډوالو وړیا درمنله تر سره کړې ده. دا په داسې حال کې ده، چې د افغانی سرې میاشتې ګرځنده روغتیایی ټیمونو په تېرو ۴۲ ورځو کې د تورخم له لارې راستنېدونکو ۲۴۴۴۰ بېلابېل ډول ناروغانو ته روغتیایی خدمتونه وړاندې کړی دی.